

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/39156/2024. **Tárgy:** a ceglédi TEK V. számú vegyes háziorvosi

Előterjesztő: Dr. Csáky András polgármester körzet végleges ellátása

Szakmai előterjesztő: Jáger Mária vezető-főtanácsos **Melléklet:** előszerződés

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2024. november 21 ei ülésére**

**Tisztelt Képviselő-testület!**

A ceglédi TEK V. számú vegyes háziorvosi körzet működtetője – EVALA Bt. - ügyvezetője, Dr. Tamás László általános orvostan, üzemorvostan, egészségbiztosítás szakorvos, címzetes főorvos, írásban bejelentette nyugdíjba vonulását, praxisjogának elidegenítését dr. Pakucs Mónika Blanka háziorvostan szakorvos részére.

A *Magyarország helyi önkormányzatairól szóló 2011. évi CLXXXIX. törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a háziorvosi ellátásról*.

*Az önálló orvosi tevékenységről szóló 2000. évi II. törvény* (Öotv.) 2. § (3) bekezdés értelmében a praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.

Az Öotv. 2/A. § (1) bekezdése szerint *a praxisjog elidegenítésére vonatkozó szándékát – a praxisjogot megszerezni kívánó orvost is megjelölve – az azt elidegeníteni kívánó személy bejelenti az adott praxisjoggal érintett települési önkormányzatnak*.

Az Öotv. 2/A. § (2) bekezdés *b)* pontja alapján, *ha az önkormányzat nem kíván a praxisjogot megszerezni kívánó orvossal az adott körzetben a 2/B. § szerinti feladat-ellátási szerződést kötni, erről az (1) bekezdés szerinti bejelentés napjától számított 45 napon belül nyilatkoznia kell*.

Az Öotv. 2/A. § (2a) bekezdése alapján, *ha az (1) bekezdés szerinti önkormányzat a (2) bekezdés b) pontja szerinti határidőben nem nyilatkozik, úgy kell tekinteni, hogy a praxisjogot megszerezni kívánó háziorvossal az adott körzetben a 2/B. §-a szerinti feladat-ellátási szerződést meg kívánja kötni.* Ebben az esetben az (1) bekezdés szerinti *bejelentés napjától számított* *90 napon belül az adott körzetre vonatkozóan a 2/B. § szerinti feladat-ellátási szerződést az (1) bekezdés szerinti önkormányzat és a praxisjogot megszerezni kívánó orvos megköti.*

*Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet* 13. § (1) bekezdés értelmében *a praxisjogot csak olyan személy részére lehet elidegeníteni, aki* – *figyelembe véve az 5. § (2) bekezdésében foglaltakat is – nem rendelkezik praxisjoggal, de igazolja, hogy megfelel a praxisjog megszerzéséhez szükséges feltételeknek.*

## A vevő a Remon Medical Bt.(Cg. 13-06-069619) ügyvezetője, gazdasági társaság formában kívánja működtetni a vegyes háziorvosi praxist. A háziorvosi tevékenységet személyesen folytatja. Jelenleg van a Doktornőnek praxisjoga, melyet hirdet. *Az önálló orvosi tevékenységről szóló* [*2000. évi II. törvény*](https://njt.hu/jogszabaly/2000-2-00-00) *végrehajtásáról szóló 313/2011. (XII.23.) Korm. rendelet* 5. § (2*)* bekezdése szerint *amennyiben a praxisjog jogosultja másik körzetre vonatkozó praxisjogot szerez, az új praxisjogra vonatkozóan kiadható praxisengedély, feltéve, hogy a korábbi praxisjoggal érintett körzetben a praxisjog jogosultja a helyettesítéséről gondoskodik. Ha az új praxisjogra kiadott praxisengedély kiadásától számított 6 hónapig a korábbi praxisjog nem került elidegenítésre, a korábbi praxisjogra vonatkozó praxisengedélyt vissza kell vonni.*

Dr. Pakucs Mónika Blanka háziorvostan szakorvos a debreceni egyetem elvégezése után a SOTE sebészeti klinikáján volt rezidens, majd a Ceglédi Toldy Ferenc Kórház és Rendelőintézet sebészeti osztályán dolgozott 4 évet. Háziorvostan képzése alatt több településen helyettesített háziorvosi körzetben. 10 éve látja el Albertirsán a 4. számú felnőtt háziorvosi körzetet.

*A praxisközösségekről szóló 53/2021. (II. 9.) Korm. rendelet* (továbbiakban: PKR) alapján, az V. számú vegyes háziorvosi körzet csatlakozik a Kollegiális Praxisközösséghez.

A V. számú vegyes háziorvos körzet az önkormányzat tulajdonában lévő a 2700 Cegléd, Kossuth Ferenc utca 17. szám alatti telephelyén lévő orvosi rendelőben működik. A körzet rendelésének helye, ideje nem változik.

Az Öotv. 2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy első lépésként a benyújtott dokumentumok és egyeztetések birtokában megkérjük az Országos Kórház Főigazgatóság {OKFŐ *(korábban: OALI)*} véleményét dr. Pakucs Mónika Blanka háziorvostan szakorvos leendő működtetési jogával kapcsolatban.

Az Öotv. 2/B. § (2) bekezdése szerint a feladat-ellátási szerződés legrövidebb időtartama 5 (öt) év lehet.

Önkormányzatunk előszerződést köt az Egészségügyi Szolgáltatóval. Ezt követően lép hatályba a praxisjog elidegenítésére vonatkozó végleges szerződés dr. Tamás László és dr. Pakucs Mónika Blanka között, majd köthető meg a végleges feladat-ellátási szerződés az Önkormányzat és dr. Pakucs Mónika Blanka cége között.

**Dr. Pakucs Mónika Blanka az alábbi dokumentumokat nyújtotta be:**

* orvosi diploma másolata;
* szakvizsgák tanúsítvány másolatai;
* Praxisjog Adásvételi Előszerződés
* egészségügyi alkalmassági vizsgálat igazolása;
* szakmai felelősségbiztosítás
* cégbírósági bejegyzést igazoló okirat és a társaság alapító okiratának másolata, mivel a Szolgáltató vállalkozási rendszerben, gazdasági társasági formában kívánja a háziorvosi feladatokat ellátni

**Az alábbi dokumentumok benyújtása szükséges még a feladat-ellátási szerződés megkötéséhez:**

* A praxisengedély megszerzése az egészségügyi államigazgatási szervtől (OKFŐ-OALI)
* A működési engedélyezés iránti kérelem, melyet az egészségügyi államigazgatási szervhez (ÁNTSZ) szükséges benyújtani
* a gazdasági társasági társasággal kötött munkaszerződések
* az asszisztensek bizonyítvány másolatai, ENNK és MESZK tagsági kártyái,
* az asszisztensekkel kötött munkaszerződések és munkaköri leírások

Kérem a Tisztelt Képviselő-testületet, hogy hozza meg döntését a ceglédi TEK V. számú vegyes háziorvosi körzet további működtetéséről az alábbi javaslatnak megfelelően.

Az előterjesztést **a Gazdasági, valamint a Jogi, Ügyrendi és Közbiztonsági Bizottság véleményezi.** A Bizottságok véleménye a Képviselő-testület ülésén, jegyzőkönyvi kivonat formájában kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján - figyelemmel a 42. § 7. pontjára - **minősített szavazati** arányt igényel.

Cegléd, 2024. november 13.

Dr. Csáky András

polgármester

-------

**Határozati javaslat**

Cegléd Város Önkormányzata Képviselő-testülete

**1.)** Elfogadja, a ceglédi TEK V. számú vegyes háziorvosi körzet szolgáltatója – EVALA Bt. – ügyvezetője, dr. Tamás László általános orvostan, üzemorvostan, egészségbiztosítás szakorvos, címzetes főorvos, (a továbbiakban: Egészségügyi Szolgáltató) – bejelentését, mely szerint praxisjogát elidegeníti.

**2.)** Jóváhagyja, hogy a ceglédi TEK V. számú területi ellátási kötelezettségű vegyes háziorvosi körzetet várhatóan 2025. március 1. napjától a praxisjog (13009 1374) megvásárlója, dr. Pakucs Mónika Blanka háziorvostan szakorvos egészségügyi szolgáltatóként működtesse.

**3.)** Kijelenti, hogy a Remon Med Bt. (Cg. 13-06-069619) ügyvezetőjével, dr. Pakucs Mónika Blanka szakorvossal feladat-ellátási szerződést köt terület-ellátási érdekből, Cegléd Város Önkormányzatának *a háziorvosi körzetekről szóló 10/2002. (VI. 27.) Ök. rendelet 1. melléklet* 5. pontjában rögzített V. számú vegyes háziorvosi alapellátási körzet személyes közreműködéssel történő ellátására, területi ellátási kötelezettséggel, vállalkozás formájában történő működtetésre.

**4.)** Felhatalmazza a Polgármestert arra, hogy, a 2. és 3. pontban rögzített feltételekkel a nyilatkozatot megtegye, az előszerződést aláírja, valamint a tartalmi követelményeket alátámasztó iratok birtokában a feladat-ellátási szerződés végleges szövegét kialakítsa és aláírja.

**5.)** Utasítom a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Dr. Csáky András polgármester

A határozatot kapják:

1.Ügyintéző és általa:

2. EVALA Bt. - Dr. Tamás László ügyvezető (2700 Cegléd, Kenderföld u 18/a.)

3. Remon Med Bt. - dr. Pakucs Mónika Blanka ügyvezető (2700 Cegléd, Veréb u 8/A.)

4. Pest Megyei Kormányhivatal Ceglédi Járási Hivatal Népegészségügyi Osztálya – Helyben

5. Nemzeti Egészségbiztosítási Alapkezelő Ellátási és Koordinációs Főosztály VI. FAO. VI.3

6. Ceglédi Közös Önkormányzati Hivatal Pénzügyi Iroda - Helyben

7. Irattár

**------**

*1. melléklet a …/2024. (XI. 21.) önkormányzati határozathoz*

**„Feladat-ellátási ELŐSZERZŐDÉS**

mely létrejött egyrészről

Jogi személy neve: **Cegléd Város Önkormányzata**

Képviseli: **Dr. Csáky András** polgármester,

Ellenjegyző: **Dr. Diósgyőri Gitta** címzetes főjegyző

Pénzügyi ellenjegyző: **Sipos Nikoletta** pénzügyi irodavezető

Székhely: **2700 Cegléd, Kossuth tér 1.**

MÁK törzsszám: **731234**

Adószám: **15731230-2-13**

a továbbiakban: **Önkormányzat**

másrészről

Jogi személy neve: **Remon Medical Betéti Társaság**

Rövidített neve: **Remon Med Bt.**

Székhelye**: 2730 Albertirsa, Vasút utca 4.**

Adószáma: **26385892-1-13**

Képviseli: **Dr. Pakucs Mónika Blanka ügyvezető** (önálló)

a továbbiakban: **Egészségügyi Szolgáltató**

mint **Szerződő felek** között az alábbi feltételek mellett:

**1.** Az előszerződés tárgya a területi ellátási kötelezettséggel működő, Cegléd Város Önkormányzatának a háziorvosi körzetekről szóló 10/2002. (VI. 27.) rendeletében meghatározott **TEK V. számú vegyes háziorvosi körzet** (továbbiakban: praxis) feladat ellátására vonatkozó – és az önálló orvosi tevékenységről szóló 2000. évi II. törvény (továbbiakban: Öotv.) 2./A. § (2) *a)* pontja szerinti – feladat-ellátási szerződés megkötése.

**2.** **Szerződő felek** tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. §-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen szerződés 5. pontjában rögzített határidőig kötelesek megkötni.

**3.** **Szerződő felek** rögzítik, hogy a **…/2024. (XI. 21.) Ök. határozat 3. pontja** értelmében jogosultak határozatlan időre szóló feladat-ellátási szerződést kötni a praxis háziorvosi feladatai ellátására, amennyiben az Egészségügyi Szolgáltató a praxisra vonatkozó praxisengedély megszerzését igazolja. Az Egészségügyi Szolgáltató jelen előszerződést az Öotv. végrehajtásáról szóló 313/2011. (XII. 23.) Korm. rendeletben szabályozott praxisengedély kiadása iránti kérelemhez csatolja.

**4.** A 313/2011. (XII. 23.) Korm. rendelet értelmében a működtetési jog jogosultjaaz önálló orvosi tevékenységről szóló 2000. évi II. törvény 2. § (1) bekezdés alapján háziorvosi tevékenységet csak személyesen folytathat. Az Egészségügyi Szolgáltató a jelen szerződésben meghatározott kötelezettségeit a praxisjoggal rendelkező, a Szolgáltatóval foglalkoztatási jogviszonyban álló **dr.** **Pakucs Mónika Blanka szakorvos** (születési adatok:……...) **személyes tevékenysége útján köteles ellátni.**

**5.** Az Önkormányzat a feladat-ellátási szerződés megkötésére a 3. pontban foglaltak teljesülése esetén legkésőbb 2025. január 31 napjáig köteles.

**6.** A **Szerződő felek** rögzítik, hogy a feladat-ellátási szerződésben szabályozzák a feladat ellátás feltételeit.

**7.** Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. A szerződő felek megállapodnak, hogy 4. pont szerinti határidőn belül 3. pont szerinti feltételekkel, egymással feladat-ellátási szerződést kötnek. A bíróság e feltételek szerint a szerződést bármelyik fél kérelmére létrehozhatja.

**8.** **Szerződő felek** bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen szerződésben előírt feltételek hiánya esetén.

**9.** Jelen szerződés az aláírás napjától az 1. pontban hivatkozott feladat-ellátási szerződés megkötéséig, de legkésőbb **2025. január 31.** napjáig érvényes. Az előszerződés megszűnik, ha a Szerződő felek időközben megkötik a feladat-ellátási szerződést.

**Szerződő felek** jelen szerződést elolvasták, közösen értelmezték, s azt, mint akaratunkkal és jognyilatkozataikkal mindenben megegyezőt jóváhagyólag aláírták.

Cegléd, 2024. ……….

**Önkormányzat részéről: Egészségügyi Szolgáltató részéről:**

……………………………….. …………………………….

Dr. Csáky András Dr. Pakucs Mónika Blanka

polgármester ügyvezető

Ellenjegyzem:

……………………………….

Dr. Diósgyőri Gitta

címzetes főjegyző

Pénzügyi ellenjegyzés: Cegléd, 2024.

………….……………………………

Sipos Nikoletta

pénzügyi irodavezető”

----------

Az előterjesztést láttam:

Dr. Diósgyőri Gitta

címzetes főjegyző