|  |  |
| --- | --- |
| Ügyiratszám: C/549-267/2024.  Előterjesztő: Takátsné Györe Anett elnök  Szakmai előterjesztő: dr. Gujka Attila irodavezető  Ügyintéző: Lázár Péter beruházási ügyintéző | **Tárgy:** 2024. évi járdaépítési és felújítási pályázatra beérkezett támogatási kérelmek elbírálása  Mellékletek: 1. számú: táblázat |
|  |

**E L Ő T E R J E S Z T É S**

Cegléd Város Önkormányzata Képviselő-testületének Gazdasági Bizottsága

**2024. november 19-i ülésére**

**Tisztelt Bizottság!**

Cegléd Város Önkormányzata 2020. évben alkotta meg a járdák építésének és felújításának támogatásáról szóló 6/2020. (II.20.) önkormányzati rendeletét (a továbbiakban: rendelet). A rendelet 6. § (2) bekezdése szerint amennyiben a Képviselő-testület az önkormányzat tárgyévi költségvetésében a járdaépítésre és járdafelújításra forrást, előirányzatot biztosít, úgy a Gazdasági Bizottság (a továbbiakban: Bizottság) – minden év március 31. napjáig, a helyben szokásos módon – felhívást tesz közzé támogatás igénylésének lehetőségéről.

A város 2024. évi költségvetésében járdaépítési program céljára br. 8.000.000 Ft került jóváhagyásra.

A Képviselő-testület 141/2024. (V. 16.) Ök. határozatában a többletforrást biztosított 10.000.000 Ft összegig. A Bizottság 174/2024. (VI. 18.) határozatában javasolta Cegléd Város Önkormányzat Képviselő-testületének, hogy a 2024. költségvetésben az általános tartalék terhére töltse fel a Járdák építésére és felújítására elkülönített pályázati keretet. A Képviselő- testület 218/2024. (VI. 20.) határozatával „a Járdák építésére és felújítására elkülönített pályázati keretet az Orvosok működési támogatása soron elért megtakarítások összegével” feltöltötte. Az így keletkezett többletkerettel a **2024. költségvetésben rendelkezésre álló forrás összesen 25.000.000 Ft**.

A Gazdasági Bizottság az idei évben eddig **65** db pályázat támogatásáról döntött, és összesen **22.375.680** Ft összegben nyújtott támogatást.

A pályázatok a költségvetésben biztosított forrás erejéig nyújthatók be, a kérelmek elbírálásáról a bizottság legkésőbb a kérelmek beérkezését követő legközelebbi ülésén dönt.

A támogatás mértéke – járda építése vagy felújítása esetén egyaránt – bruttó 12.000,- Ft/m2, de legfeljebb bruttó 500.000,- Ft.

A 2024. évi költségvetésben még rendelkezésre álló keret összege **2.624.320** Ft. Jelen előterjesztés leadási határidejéig - 2024. november 12. 1200 óra - **8** darab pályázat érkezett. A pályázatok alapján odaítélhető támogatás bruttó **2.273.400 Ft**., Ezen időpontot követően beérkező támogatási kérelmek helyben osztott anyagként kerülnek a Gazdasági Bizottság elé a 2024. szeptember 17-i ülésen.

A mellékletben szereplő támogatási igények pozitív elbírálása esetén, a járdaprogramban fennmaradó keretösszeg: **350.920 Ft.** A Gazdasági Bizottság 174/2024 (VI.18.) GB határozata alapján, amennyiben a beérkezett igények meghaladják a fennmaradó keretösszeget, úgy a Hivatal tájékoztatást tesz közzé a támogatási lehetőség megszűnéséről.

A benyújtott pályázatok érvényesek, a kötelező dokumentumok csatolásra kerültek és azok a helyszíni ellenőrzés alapján műszakilag indokoltak. A pályázókkal szemben nem áll fent a rendelet 8. § (2) bekezdése.

A pályázók legfontosabb adatai az előterjesztésmellékletben foglalt táblázatban található.

Kérem a Tisztelt Bizottságot, hogy a pályázók által igényelt összeg tekintetében döntését meghozni szíveskedjen!

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, a KT. SzMSz 44. § (2) bekezdés g) pontjának rendelkezéseire – **minősített** többségű szavazati arányt igényel.

Cegléd, 2024. november 12.

Takátsné Györe Anett sk.

elnök

**Határozati javaslat**

**Cegléd Város Önkormányzata Képviselő-testületének Gazdasági Bizottsága** – Cegléd Város Önkormányzata 6/2020. (II. 20.) önkormányzati rendeletea járdák építésének és felújításának támogatásáról (a továbbiakban: Járdaprogram) átruházott hatáskörében eljárva –

**1.)** Megállapítja, hogy a Járdaprogramra beérkezett, jelen határozat elválaszthatatlan mellékletét képező táblázatban felsorolt pályázatok érvényesek.

**2.)** Támogatja a határozat 1. pontjában jelzett pályázatokat, a táblázatban szereplő javasolt bruttó támogatási összegekkel a 2024. évi költségvetési előirányzat terhére.

**3.)** Felhatalmazza a Polgármestert a támogatási szerződések aláírására.

**4.)** Utasítja a Ceglédi Közös Önkormányzati Hivatalt a szükséges intézkedések megtételére

Határidő: 1.-3. pont tekintetében: azonnal

4. pont tekintetében: folyamatos

Felelős: Dr. Csáky András polgármester, Takátsné Györe Anett elnök

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pénzügyi Iroda
3. Irattár

Az előterjesztést láttam:

Dr. Diósgyőri Gitta

címzetes főjegyző

**Beérkezett pályázatok listája** *a …/2024. (XI.19.) GB határozat 1. számú melléklete*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Kérelmező neve | Járdaszakasz elhelyezkedése | Hrsz. | Tervezett járda nagysága (m2) | Tervezett járda hossza (méter) | Tervezett járda szélessége (méter) | Igényelt bruttó támogatási összeg | | **Javasolt bruttó támogatási összeg** |
| 1. | Kósik Tiborné | 2700 Cegléd, Dohány utca 17. | 2551/1 | 21,34 | 19,4 | 1,1 | 256 080 Ft | | **256 080 Ft** |
| 2. | Bujdosóné Barna Nikoletta | 2700 Cegléd, Mátyás Király utca 40. | 3390 | 18,66 | 14,35 | 1,3 | 223 200 Ft | **223 920 Ft** | |
| 3. | Katona Norbert József | 2700 Cegléd, Molnár utca 45. | 5313 | 22,5 | 15 | 1,5 | 270 000 Ft | **270 000 Ft** | |
| 4. | Dr. Besznyák Gábor | 2700 Cegléd, Ibolya utca 3. | 3360 | 19,8 | 18 | 1,1 | 237 000 Ft | **237 600 Ft** | |
| 5. | Balgóczki Ferenc | 2700 Cegléd, Vécsei utca 23. | 806 | 17,8 | 17,8 | 1 | 213 600 Ft | **213 600 Ft** | |
| 6. | Lukácsné Nyiri Tímea | 2700 Cegléd, Daru utca 1. | 5291 | 35,1 | 27 | 1,3 | 421 200 Ft | **421 200 Ft** | |
| 7. | Urbán László | 2700 Cegléd, Huszár utca 9. | 7212 | 38,25 | 25,5 | 1,5 | 459 000 Ft | **459 000 Ft** | |
| 8. | Meleg Lászlóné | 2700 Cegléd, Géza utca 28. | 4870 | 16 | 16 | 1 | 192 000 Ft | **192 000 Ft** | |