

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/………/2024. **Tárgy:** Új tanyagondnoki szolgáltatási körzet indítása

Előterjesztő: dr. Csáky András polgármester

Szakmai előterjesztő: Jáger Mária irodavezető

Ügyintéző: Makai Viktória vezető-főtanácsos

**ELŐTERJESZTÉS**

a Képviselő-testület 2024. november 21-ei ülésére

**Tisztelt Képviselő-testület!**

Cegléd Város Önkormányzata közigazgatási területén a Magyar Máltai Szeretetszolgálat Egyesület Közép-Magyarországi Régiója (továbbiakban: Szeretetszolgálat) 2011. február 21. óta végez tanyagondnoki szolgáltatást, két körzetben, többször módosított Ellátási Szerződés alapján.

Az Ellátási Szerződés keretei közt önkormányzatunk önként vállalt feladatként támogatja a tanyagondnoki szolgálat működtetését, mely ellátás célja *a szociális igazgatásról és szociális ellátásokról szóló 1993. évi III. törvény* (továbbiakban: Szt.) 60. § (1) bekezdése értelmében:

*„az aprófalvak és a külterületi vagy egyéb belterületi, valamint* ***a tanyasi lakott helyek intézményhiányából eredő hátrányok enyhítése****, az alapvető szükségletek kielégítését segítő szolgáltatásokhoz, közszolgáltatásokhoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.”*

A Szt. 60. § (3) bekezdése alapján **a tanyagondnoki szolgáltatás legalább hetven és legfeljebb négyszáz lakosságszámú** – külön jogszabályban meghatározott – **külterületi vagy egyéb belterületi lakott helyen működtethető.** Amennyiben a helyi sajátosságok alapján a tanyagondnoki szolgáltatás több tanyagondnok közreműködésével valósítható meg, a tanyagondnokok által ellátandó körzetek határait – figyelemmel a lakosságszám korlátra – **a fenntartó települési önkormányzat rendeletében határozza meg azzal, hogy új tanyagondnoki szolgáltatás négyszáz lakos fölött szervezhető meg**.

*Amennyiben a tanyagondnoki szolgáltatás létesítését követően a külterületi vagy egyéb belterületi lakott hely lakosságszáma tíz százalékot meg nem haladó mértékben emelkedik négyszáz lakos fölé, a szolgáltatás tovább működtethető.*

*A tanyagondnoki szolgáltatás körzeteiről szóló 32/2023. (XI. 23.) önkormányzati rendelet*ben két körzet dűlő jegyzéke került megállapításra.

A Szeretetszolgálat sokéves feladatellátása alatt harmadik körzet kialakítása vált indokolttá a külterületen élők növekvő lélekszáma, életkora, rászorultsága, a város kiterjedése és széttagoltsága okán.

**Előterjesztésünk célja**

1. a meglévő körzetek korrigálása a lakosságszám alakulása és megközelíthetőség javítása céljából, továbbá
2. új tanyagondnoki szolgáltatási körzet létrehozása a 354/2023. (XI. 16.) Ök. határozatra figyelemmel, rendeletmódosítással;
3. a Szeretetszolgálat megbízása a feladat ellátásával, önkormányzati támogatás megállapítása mellett.

A Szeretetszolgálat az ellátott két körzet finanszírozási támogatásának jelenleg 1.500.000,- Ft/körzet/év összeg. **Az új körzet ellátásához a finanszírozási támogatáson, további 1.500.000,- Ft/körzet/év felül**, **egy gépjármű fedezetét kérik önkormányzatunktól**, melynek előirányzata *Cegléd Város Önkormányzata 2024. évi költségvetéséről szóló 3/2024. (II. 22.) önkormányzati rendelet 11. mellékletébe betervezésre került – 2024. évi összesített egyéb felhalmozási célú kiadásai – soron)*. Egy fő tanyagondnok alkalmazását az Egyesület biztosítja.

E döntések nyomán új működési engedélyt szükséges kérnie a Máltai Szeretetszolgálatnak a tanyagondnoki ellátási feladatra, valamint aktualizálni kell az önkormányzatunkkal kötött ellátási szerződést.

Az előterjesztést a **Gazdasági és a Jogi, Ügyrendi és Közbiztonsági Bizottság** tárgyalja. A JÜB véleményét a Képviselő-testület ülésén jegyzőkönyvi kivonat formájában ismertetjük.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján, - figyelemmel a KT SzMSz 59. § 3. pontjára, valamint a rendelet tekintetében az Mötv. 50. §-a és 42. § 1. pontja alapján - **minősített** többségű szavazati arányt igényel.

Cegléd, 2024. november 13.

Dr. Csáky András

polgármester

**---------**

**Határozati javaslat**

**Cegléd Város Önkormányzatának Képviselő- testülete – a** 2011. február 21-én megkötött Ellátási Szerződésre, valamint a 354/2023. (XI. 16.) Ök. határozatra hivatkozással

1. Önként vállalt feladatként Cegléd városban 392 lakosság számú új tanyagondnoki szolgáltatási körzet ellátásával bízza meg 2025-ben a Magyar Máltai Szeretetszolgálat Egyesületet (Közép-Magyarországi Régió 1011 Budapest, Bem rakpart 28.)
2. Biztosítja a tanyagondnoki szolgáltatás körzeteiről szóló önkormányzati rendelet szerinti III. számú körzet működésének támogatását az I. és a II. számú tanyagondnoki szolgáltatási körzet mellett:

2.1. körzetenként időarányosan legalább 1.500.000,- Ft/év támogatást nyújt az 1. pontban hivatkozott szolgáltató részére;

2.2. gépjármű vásárlásra legalább 8.000.000,- Ft támogatást nyújt az 1. pontban hivatkozott szolgáltató részére, amennyiben a III. számú körzet tanyagondnoki szolgáltatására működési engedélyt kap.

1. A 2. pontban hivatkozott támogatások fedezetéül az önkormányzat 2025. évi költségvetését jelöli meg.
2. Felhatalmazza a polgármestert, hogy a bevezetésben hivatkozott Ellátási Szerződés aktualizálása érdekében egyeztessen, a módosítás végleges szövegét kialakítsa és aláírja.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2025. február 28. Felelős: Dr. Csáky András polgármester

A határozatot kapják:

1. Szervezési Iroda ügyintéző és általa:

2. Magyar Máltai Szeretetszolgálat Egyesület Közép-Magyarországi Régió

3. Pénzügyi Iroda

**------**

**Cegléd Város Önkormányzata Képviselő-testületének**

**…/2024. (XI. 22.) önkormányzati rendelete**

**a tanyagondnoki szolgáltatás körzeteiről**

Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 60. § (3) bekezdésben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A tanyagondnoki szolgáltatás körzeteiről szóló 32/2023. (XI. 23.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2025. január 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

*1. melléklet a …/2024. (XI. 22.) önkormányzati rendelethez*

*„1. melléklet a 32/2023. (XI. 23.) önkormányzati rendelethez*

**A tanyagondnoki szolgáltatás körzetei**

**1. Körzet:**

**1.1. Bán dűlő**

1.2. Berényi út mente dűlő

1.3. Botond dűlő

1.4. Bürgeház dűlő

1.5. Cifrakert dűlő

1.6. Farkas dűlő

1.7. Gyulai dűlő

1.8. Hartyáni dűlő

1.9. Huszár dűlő

1.10. Irtvány

**1.11. Intézeti dűlő**

1.12. Irtvány dűlő

1.13. Márta dűlő

1.14. Negyedi dűlő

1.15. Orosz dűlő

**1.16. Szűcs dűlő**

1.17. Zsengellér dűlő

**2. Körzet:**

2.1. Banai dűlő

**2.2. Bába molnár dűlő**

2.3. Dinnyéshalom dűlő

2.4. Fertályos Kaszálók

2.5. Füle dűlő

2.6. Iskola dűlő

2.7. Kappanhalom dűlő

2.8. Kovács dűlő

2.9. Marosi dűlő

2.10. Mikus dűlő

2.11. Pesti dűlő

2.12. Seres dűlő

2.13. Szúnyog dűlő

2.14. Tanítóföld

2.15. Tófű dűlő

**3. Körzet:**

**3.1. Értem dűlő**

**3.2. Értemen belüli dűlő**

**3.3. Értemen kívüli dűlő**

**3.4. Károlyi dűlő**

**3.5. Laszip dűlő**

**3.6. Nagy Pál dűlő”**

**---------**

**Az előterjesztést láttam:**

**Dr. Diósgyőri Gitta**

**címzetes főjegyző**