**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám:** C**/**37179/2024. Tárgy: Ceglédi Hírmondó felelős kiadói feladatai

Ügyintéző: Jáger Mária vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének

2024. november 21-ei nyilvános ülésére

**Tisztelt Képviselő-testület!**

**Emlékeztető**:

A Képviselő-testület júniusi ülésén meghozott 213/2024. (VI. 20.) Ök. határozatával 2024. december 31-ig hosszabbította meg az önkormányzat 100 %-os tulajdonában lévő Ceglédi TV Közhasznú Nonprofit Kft. (Cegléd, Teleki u. 12., képviseli: Pap Zsolt ügyvezető, a továbbiakban: CTV) megbízását a Ceglédi Hírmondó felelős kiadói és főszerkesztői, valamint előállítási és terjesztési feladatainak ellátására, havi 620.000,- Ft + ÁFA díjazás ellenében.

A megbízás határideje rövidesen lejár, ezért a CTV ügyvezetője beadványában nyilatkozott arról, hogy a továbbiakban is vállalják a megbízást, január 1-jétől egész évben nettó 700.000,- Ft/lapszám díjazás ellenében.

Javasolom a megbízás időtartamának 12 hónappal történő meghosszabbítását, a 2025. költségvetési évben nettó + 80 e Ft/lapszám összeggel módosuló díjazás ellenében.

Az előterjesztést **a Gazdasági Bizottság** véleményezi. A GB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, a KT. SzMSz 59. § 3. pontja alapján **minősített** szavazati arányt igényel.

Cegléd, 2024. november 13.

Dr. Csáky András

polgármester

-------

HATÁROZATI JAVASLAT

**Cegléd Város Önkormányzatának Képviselő-testülete –** *a Képviselő-testület és szervei szervezeti és működési szabályzatáról szóló 21/2024. (XI. 12.) önkormányzati rendelet* 9. § (1)-(4) bekezdéseire figyelemmel

1. Meghosszabbítja 2025. december 31. napjáig a Ceglédi Hírmondó felelős kiadói és főszerkesztői, valamint előállítási és terjesztési feladataira irányuló - a 111/2023. (III. 21.) Ök. határozat 3. pontjában rögzített – megbízását a Ceglédi TV Egyszemélyes Közhasznú Nonprofit Korlátolt Felelősségű Társasággal (*2700 Cegléd, Teleki u. 12., adószáma: 18674815-2-13, képviseli: Pap Zsolt ügyvezető).*
2. Felhatalmazza a Polgármestert arra, hogy

**2.1.** gondoskodjon a Ceglédi TV Közhasznú Nonprofit Kft-vel a Ceglédi Hírmondó nyomtatott sajtótermék kiadói, főszerkesztői, előállítási és terjesztési, valamint digitális másolata közzétételének feladatai ellátásra vonatkozó, 2023. április 13-án kelt megállapodás érvényességi időtartamának 1. pont szerinti módosításáról azzal a további kitétellel, hogy 2025-ben a feladat ellenértéke – lapszámonként - nettó 700.000,- Ft;

**2.2.** az alapító nevében eljárva - szükség esetén - gondoskodjon a Ceglédi Hírmondó, mint bejelentett sajtótermék nyilvántartásban szereplő adatiban bekövetkezett változásnak a Nemzeti Média- és Hírközlési Hatóság Hivatalánál törvényi határidőben való bejelentéséről.

1. Utasítja a Ceglédi Közös Önkormányzati Hivatalt a szükséges intézkedések megtételére.

Határidő:azonnal Felelős: dr. Csáky András polgármester

A határozatról értesülnek:

1. Ügyintéző és általa:

2. Ceglédi TV Nonprofit Közhasznú Társaság

3. Panoráma Média Kft.

4. Ceglédi KÖH Pénzügyi Iroda helyben

5. Irattár

---------

Az előterjesztést láttam:

Dr. Diósgyőri Gitta

címzetes főjegyző