

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400

Ügyiratszám: C/……./2024. **Tárgy:**Belvárosi piac szakjellegének

Előterjesztő: dr. Csáky András polgármester bővítése - rendeletmódosítás

Szakmai előterjesztő: Mótyán Krisztián ügyvezető

Rendeletszerkesztő: Jáger Mária vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének

2024. november 21-ei ülésére

**Tisztelt Képviselő-testület!**

A VÁRVAG Nonprofit Kft., a Belvárosi Piac üzemeltetője a javaslattal fordult a Képviselő-testülethez, mint az Önkormányzat tulajdonában lévő piac önként vállalt feladatkörben eljáró fenntartójához, hogy módosítsa *az önkormányzat tulajdonában lévő piacról szóló 7/2014. (III. 27.) önkormányzati rendeletét:*

A Belvárosi Piac jelenleg élelmiszer, virág, használt-, ruházati-, iparcikk piacként működik. A piacon az árusítandó termékek körét szeretnék bővíteni, havi rendszerességgel termelői-, kézműves piacot tartani.

Szakjelleg bővítésének célja a versenyképes termékekkel és vevőorientált szolgáltatásokkal jelen lenni a piacon, ezzel növelve a piac látogatottságát és forgalmát, ami vélhetően a bevétel növekedését is eredményezi.

Az alábbi rendelettervezetnek megfelelően javasolom az üzemeltető kérésének teljesítését.

A vásárokról, a piacokról, és a bevásárlóközpontokról szóló 55/2009. (III. 13.) Korm. rendelet szerinti hatósági eljárást az üzemeltető kezdeményezi a rendeletmódosítás alapján.

A módosítással érintett önkormányzati rendelet a Nemzeti Jogszabálytárban érhető el:

<https://or.njt.hu/eli/731234/r/2014/7>

Az előterjesztést **a Gazdasági, valamint a Jogi, Ügyrendi, Közbiztonsági Bizottság** véleményezi. A bizottságok véleménye a Képviselő-testület ülésén helyben osztott jegyzőkönyvi kivonatban kerül ismertetésre.

A döntéshozatal *a Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2024. november 13.

Dr. Csáky András

polgármester

**Cegléd Város Önkormányzata Képviselő-testületének**

**.../2024. (XI. 22.) önkormányzati rendelete**

**az önkormányzat tulajdonában lévő piacról szóló**

**7/2014. (III. 27.) önkormányzati rendelet módosításáról**

Cegléd Város Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 14. pontjában meghatározott feladatkörében eljárva a következőket rendeli el:

**1. §**

Az önkormányzat tulajdonában lévő piacról szóló 7/2014. (III. 27.) önkormányzati rendelet 1. § (4) bekezdése helyébe a következő rendelkezés lép:

„(4) A piac területén a következő termékek árusíthatók:

*a)* emberi fogyasztásra alkalmas élelmiszer,

*b)* virág,

*c)* használtcikk,

*d)* ruházati cikk,

*e)* iparcikk,

*f)* **termelői-, valamint**

***g)* kézműves termék**.”

**2. §**

Ez a rendelet 2024. november 23-án lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

Az előterjesztést láttam:

Dr. Diósgyőri Gitta

címzetes főjegyző