**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400.



|  |  |
| --- | --- |
| **Szám:** C/………………..…./2024  Előterjesztő: Dr. Csáky András polgármester  Szakmai előterjesztő: Dr. Gujka Attila irodavezető  Ügyintéző: Bónácz Rudolf szolgálatvezető  Rendeletszerkesztő: Jáger Mária vezető-főtanácsos | **Tárgy:** közterület-használati díjak emelése |

**ELŐTERJESZTÉS**

**Cegléd Város Önkormányzata Képviselő-testületének**

**2024. november 21-ei ülésére**

**Tisztelt Képviselő-testület!**

Cegléd Város Önkormányzata Képviselő-testületének a közterületek használatának rendjéről és feltételeiről szóló 30/2011. (XII. 1.) önkormányzati rendelete (a továbbiakban: Ör.) utoljára közterület-használati díjtétel emelés vonatkozásában 2023. január 1. napjától került módosításra.

Az Ör. jelenlegi módosítását az indokolja, hogy az infláció, és a magas energiaköltségek miatt Önkormányzatunknak kiadásai is jelentősen emelkednek (Pl. vásárolt élelmezés, egyéb közszolgáltatások biztosítása, épületek rezsiköltségei), valamint a környező települések önkormányzatainak jelenleg hatályos közterület-használati díjai ugyan eltérően, de általánosságban magasabbak, melyet az alábbi táblázat is személtet:

|  |  |  |  |
| --- | --- | --- | --- |
| **Közterület-használat célja** | **Cegléd** | **Monor** | **Vecsés** |
| Vendéglátóipari előkert | 480,-Ft/m2/hó | 800,-Ft/m2/hó | 800,-Ft/m2/hó |
| kiállítás, vásár, sport- és kulturális rendezvények, továbbá mutatványos, cirkuszi tevékenység | 50,-Ft/m2/nap | 600,-Ft/m2/nap | 300,-Ft/m2/nap |
| Közterületbe nyúló üzlethomlokzat, kirakatszekrény, üzleti védőtető, ernyőszerkezet, hirdető berendezés, cég és címtábla | 450,-Ft/m2/hó | 1000,-Ft/m2/hó | 1000,-Ft/m2/hó |
| személy- és tehertaxik állomáshelyének biztosítására | 19.200,- Ft/gk/év | 35.000 Ft/db/év | 500.- Ft/m2 /hó |

Fentiek miatt az Ör. 2. mellékletében található közterület-használati díjtételek 20 %-os emelését javaslom, 2025. január 1-jétől.

A 2023-es évben, **8.953.100,-Ft** összegű közterület-használati díjbevétel folyt be. Az ide évre 2024. november 1. napjáig **7.703.600,-Ft** közterület-használati díj érkezett be a jelenleg érvényes 134 darab közterület-használati engedély alapján. A bevételkülönbség oka, hogy a 2023-as évben több, hosszabb ideig tartó, épület homlokzat felújítás is történt, az ide évben viszont jóval kevesebb ezzel kapcsolatos közterület-használati engedély került kiadásra.

Az idei évre vonatkozó összeget figyelembe véve a 20 %-os emelés körülbelül **1.600.000,-Ft** összegű plusz bevételt eredményezne.

Az alábbi táblázatban hasonlítjuk össze a jelenleg hatályos, és a 20 %-kal emelt díjtételeket, ahol

**I. körzet** (városközpont): Széchenyi út, Jászberényi út, Mozdony u., Köztársaság út, Széchenyi út, Alszegi út, Déli út, Bajcsy Zs. út, Pesti út és Felszegi út által határolt terület. A körzethatárt jelölő utak mindkét oldalán lévő közterületek az I. körzetbe tartoznak.

**II. körzet:** a városközponton kívüli közterületek

| **Közterület-használat célja** | |  | **Hatályos díjtétel** | | **20%-al emelt díj** | |
| --- | --- | --- | --- | --- | --- | --- |
|  | | **mértékegység** | **I. körzet** | **II. körzet** | **I. körzet** | **II. körzet** |
| építési munkával kapcsolatos állvány, a munkavégzéshez szükséges munkaeszközök, építőanyag és építési hulladék, hulladék gyűjtésére szolgáló nyitott konténer 3 napon túli elhelyezése | Ft/m2/nap | 120 Ft | 60 Ft | **145 Ft** | **75 Ft** |
| tüzelőanyag 3 napon túli tárolása | Ft/m2/nap | 240 Ft | 120 Ft | **290 Ft** | **145 Ft** |
| árusító és egyéb pult, kioszk elhelyezése | Ft/m2/hó | 1.200 Ft | 720 Ft | **1.440 Ft** | **865 Ft** |
| alkalmi árusítás | Ft/m2/nap | 600 Ft | 600 Ft | **720 Ft** | **720 Ft** |
| idényjellegű árusítás | Ft/m2/nap | 600 Ft | 600 Ft | **720 Ft** | **720 Ft** |
| mozgóárusítás, mozgóbolt | Ft/nap | 1.800 Ft | 1.800 Ft | **2.160 Ft** | **2.160 Ft** |
| hangos hirdetés | Ft/nap | 3.600 Ft | 3.600 Ft | **4.320 Ft** | **4.320 Ft** |
| térhangosítás | Ft/hó | 6.000 Ft | 6.000 Ft | **7.200 Ft** | **7.200 Ft** |
| közvélemény- és piackutatáshoz, szórólap terjesztéséhez | Ft/nap | 600 Ft | 600 Ft | **720 Ft** | **720 Ft** |
| a közterületbe 10 cm-en túl benyúló kirakatszekrény, üzleti védőtető (előtető), ernyőszerkezet, cég és címtábla, cégér elhelyezése | Ft/m2/hó | 540 Ft | 480 Ft | **650 Ft** | **580 Ft** |
| árusító vagy egyéb automata elhelyezése | Ft/m2/hó | 2.400 Ft | 2.400 Ft | **2.880 Ft** | **2.880 Ft** |
| üzleti tevékenységgel kapcsolatos kirakodás | Ft/m2/hó | 1080 Ft | 1080 Ft | **1300 Ft** | **1300 Ft** |
| kiállítás, vásár, sport- és kulturális rendezvények, továbbá mutatványos, cirkuszi tevékenység | Ft/m2/nap | 50 Ft | 50 Ft | **60 Ft** | **60 Ft** |
| személy- és tehertaxik állomáshelyének biztosítására, | Ft/gk/év | 19.200 Ft | 19.200 Ft | **23.040** | **23.040** |
| gépjármű elhelyezés | Ft/jármű/nap | 1.200 Ft | 480 Ft | **1.440 Ft** | **580 Ft** |
| köztárgyak elhelyezése | Ft/m2/hó | 0 Ft | 0 Ft | **0 Ft** | **0 Ft** |
| vendéglátó-ipari előkert kialakítása | Ft/m2/hó | 480 Ft | 480 Ft | **580 Ft** | **580 Ft** |

**A közterület-használati díj áfa mentes, a felsorolt díjtételek áfát-t nem tartalmaznak.**

Az Ör. módosítását gyakorlatban felmerülő eset is indokolja. A közterület-felügyelethez egyre több megkeresés érkezik azzal kapcsolatban, hogy a városban utcabált szeretnének szervezni.

Az utcabálhoz eddig nem kellett közterület használati engedély kérelmet benyújtani, javaslom ennek engedély és díjkötelessé tételét. Ezt a jogcímet más település, pl. Vecsés önkormányzata is alkalmazza.

Az utcabált, mint közterület-használati jogcímet javaslom a kiállítás, vásár, sport- és kulturális rendezvények, továbbá mutatványos, cirkuszi tevékenység mellett feltüntetni azonos díjtétellel.

A rendeletmódosítással érintett hatályos önkormányzati rendelet a Nemzeti Jogszabálytárban elérhető:

<https://or.njt.hu/eli/731234/r/2011/30>

**A jogalkotásról szóló 2010. évi CXXX. (a továbbiakban: Jat.) 17. §-ában előírt előzetes hatásvizsgálat értelmében:**

1. **A rendelet társadalmi, gazdasági, költségvetési hatása:** a közterület-használati díjtételek emelésével az önkormányzat bevétele növekszik.
2. **Környezeti, egészségi következményei**: nem értékelhetőek.
3. **Adminisztratív terhek:** személyi, szervezeti, tárgyi feltételek rendelkezésre állnak, többlet adminisztratív terhek nem jelentkeznek.

A rendeletalkotás szükségességét indokolja, az önkormányzati bevételének növelése.

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Jelen előterjesztést a **Jogi, Ügyrendi és Közbiztonsági**, **a** **Pénzügyi Ellenőrző, valamint a** **Gazdasági Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a alapján - figyelemmel a 42. § 1. pontjában foglalt rendelkezésekre - **minősített** szavazati arányt igényel.

Cegléd, 2024. november 12.

Dr. Csáky András

polgármester

---------

**Cegléd Város Önkormányzata Képviselő-testületének**

**.../2024. (XI. 22.) önkormányzati rendelete**

**a közterületek használatának rendjéről és feltételeiről szóló**

**30/2011. (XII. 1.) önkormányzati rendelet módosításáról**

Cegléd Város Önkormányzat Képviselő-testülete az Alaptörvény 32 *cikk* (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek használatának rendjéről és feltételeiről szóló 30/2011. (XII. 1.) önkormányzati rendelet 4. § (1) bekezdés k) pontja helyébe a következő rendelkezés lép:

*(Közterület-használati engedélyt kell beszerezni közterületen)*

„*k)* kiállítás, vásár, sport- és kulturális rendezvények, továbbá mutatványos, cirkuszi tevékenység, utcabál céljára;”

2. §

A közterületek használatának rendjéről és feltételeiről szóló 30/2011. (XII. 1.) önkormányzati rendelet 4. melléklete helyébe az 1. melléklet lép.

**3. §**

Ez a rendelet 2025. január 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

*1. melléklet a …/2024. (IX. 22.) önkormányzati rendelethez.*

*„4. melléklet a 30/2011. (XII. 1.) önkormányzati rendelethez*

**A közterület-használat díjtételei**

|  |  |  |  |  |
| --- | --- | --- | --- | --- |
|  | **Közterület-használat célja** |  | **Díjtétel** | |
| **Mértékegység** | **I. körzet** | **II. körzet** |
| 1. | építési munkával kapcsolatos állvány, a munkavégzéshez szükséges munkaeszközök, építőanyag és építési hulladék, hulladék gyűjtésére szolgáló nyitott konténer 3 napon túli elhelyezése | Ft/m2/nap | **145 Ft** | **75 Ft** |
| 2. | tüzelőanyag 3 napon túli tárolása | Ft/m2/nap | **290 Ft** | 14**5 Ft** |
| 3. | árusító és egyéb pult, kioszk elhelyezése | Ft/m2/hó | **1.440 Ft** | **865 Ft** |
| 4. | alkalmi árusítás | Ft/m2/nap | **720 Ft** | **720 Ft** |
| 5 | idényjellegű árusítás | Ft/m2/nap | **720 Ft** | **720 Ft** |
| 6 | mozgóárusítás, mozgóbolt | Ft/nap | **2.160 Ft** | **2.160 Ft** |
| 7. | hangos hirdetés | Ft/nap | **4.320 Ft** | **4.320 Ft** |
| 8. | térhangosítás | Ft/hó | **7.200 Ft** | **7.200 Ft** |
| 9. | közvélemény- és piackutatáshoz, szórólap terjesztéséhez | Ft/nap | **720 Ft** | **720 Ft** |
| 10. | a közterületbe 10 cm-en túl benyúló kirakatszekrény, üzleti védőtető (előtető), ernyőszerkezet, cég és címtábla, cégér elhelyezése | Ft/m2/hó | **650 Ft** | **580 Ft** |
| 11. | árusító vagy egyéb automata elhelyezése | Ft/m2/hó | **2.880 Ft** | **2.880 Ft** |
| 12. | üzleti tevékenységgel kapcsolatos kirakodás | Ft/m2/hó | **1300Ft** | **1300 Ft** |
| 13. | kiállítás, vásár, sport- és kulturális rendezvények, továbbá mutatványos, cirkuszi tevékenység, **utcabál** | Ft/m2/nap | **60 Ft** | **60 Ft** |
| 14. | személy- és tehertaxik állomáshelyének biztosítására, | Ft/gk/év | **23.040** | **23.040** |
| 15. | 2. melléklet 1. B) és C) pontok szerinti jármű elhelyezése | Ft/jármű/nap | **1.440 Ft** | **580 Ft** |
| 16. | 2. melléklet 6. C) pont szerinti jármű elhelyezése | Ft/jármű/nap | **1.440 Ft** | **580 Ft** |
| 17. | köztárgyak elhelyezése | Ft/m2/hó | **0 Ft** | **0 Ft** |
| 18. | vendéglátó-ipari előkert kialakítása | Ft/m2/hó | **580 Ft** | **580 Ft”** |

Az előterjesztést láttam:

Dr. Diósgyőri Gitta

címzetes főjegyző