Tárgy: Cegléd és Térsége Látássérültjeinek Egyesülete székhelyhasználati engedély kérelme

Melléklet: kérelem, tulajdoni lap

Iktatószám: C/39877-2/2024.

Előterjesztő: Dr. Csáky András polgármester

Szakmai előterjesztő: dr. Gujka Attila irodavezető

Ügyintéző: Dobozi Mária

**ELŐTERJESZTÉS**

Cegléd Város Önkormányzata Képviselő-testületének 2024. november 21-i ülésére

**Tisztelt Képviselő-testület!**

Fehér- Pap Anita a Cegléd és Térsége Látássérültjeinek Egyesülete (2700 Cegléd, Alkotmány u. 11., nyilvántartási szám: 13-02-0004500, adószám: 18711413-1-13) elnöke kérelemmel fordult Cegléd Város Önkormányzatához, mint a 287 helyrajzi szám alatt bejegyzett, a természetben Cegléd, Kossuth tér 5/a. szám alatti *„kivett művelődési központ”* besorolású ingatlan tulajdonosához, hogy az önkormányzat hozzájárulását kérje az ingatlan, az Egyesület székhelyeként történő bejegyzéséhez.

Az Egyesület 2005 óta karolja fel és nyújt segítséget a helyi és a kistérségben élő látássérült embereknek. Jelenleg az önkormányzati tulajdonú Alkotmány utca 11. számú ingatlanban „faházban” fogadják a hozzájuk forduló látássérülteket, amely egyben az Egyesület székhelye is. Az épület romló állaga és a megnövekedett fűtésszámlák miatt Fehér-Pap Anita elnök Asszony felkereste a Kossuth Művelődési Központ Nonprofit Kft. ügyvezetőjét, hogy havi egy alakalommal tudnának-e biztosítani számukra egy helyiséget a kulturált ügyfélfogadás megvalósítása érdekében, aki támogatásáról biztosította az Egyesületet. Amennyiben az Egyesület elköltözik az Alkotmány utca 11. szám alatti ingatlanból, úgy szükségessé válik a székhely módosítása.

A fentiekre tekintettel kérem a Tisztelt Képviselő-testületet, hogy járuljon hozzá a Cegléd Város Önkormányzata 1/1 arányú tulajdonában álló Cegléd, belterület 287 helyrajzi szám alatt felvett ingatlan – a természetben Kossuth tér 5/a. szám. - a Cegléd és Térsége Látássérültjeinek Egyesülete székhelyeként történő használatához és ahhoz, hogy a szervezet kérje a székhelyváltozásnak a bírósági nyilvántartásába történő bejegyzését az illetékes törvényszéktől.

Az előterjesztést a **Jogi-Ügyrendi**, **és Közbiztonsági Bizottság**, valamint a **Gazdasági Bizottság** tárgyalja meg.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján **egyszerű** szavazati arányt igényel.

Cegléd, 2024.11.07.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Hozzájárul ahhoz, hogy a Cegléd és Térsége Látássérültjeinek Egyesülete ((2700 Cegléd, Alkotmány u. 11., nyilvántartási szám: 13-02-0004500, adószám: 18711413-1-13) Cegléd Város Önkormányzata 1/1 arányú tulajdonában lévő Cegléd, belterület 287 helyrajzi számon felvett – Cegléd, Kossuth tér 5/a. szám – ingatlanban székhelyet létesítsen, azt központi, ügyviteli helyeként használja, az ingatlant székhelyként a hivatalos irataiban megjelölje, azt a bírósági nyilvántartásba bejegyeztesse és az ingatlanban a határozatokat hirdetményként kifüggessze.
2. Felhatalmazza a Polgármestert „Székhelyhasználat jogcímét igazoló okirat” aláírására.
3. Utasítja Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

* 1. Szakmai előterjesztő és általa
  2. Fehér- Pap Anita elnök: Cegléd és Térsége Látássérültjeinek Egyesülete (2700 Cegléd, Alkotmány u. 11.
  3. Kossuth Művelődési Központ Nonprofit Kft. (2700 Cegléd, Kossuth tér 5/a)
  4. Pénzügyi Iroda – helyben
  5. Irattár

Az előterjesztést láttam:

Dr. Diósgyőri Gitta

címzetes főjegyző