

Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |  |
| --- | --- |
| **Szám:** /2024  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, Jászberényi út 13-17. szám alatti, 17 m2 raktárhelyiség bérleti szerződésének határozatlan időre történő meghosszabbítása |

**ELŐTERJESZTÉS**

A Képviselő-testület 2024. november 21-i ülésére

**Tisztelt Képviselő-testület!**

VÁRVAG Nonprofit Kft. részére megkeresés érkezett Sztachó Andreától, a Cegléd, Jászberényi út 13-17. szám alatti Társasházban található, 17 m2 alapterületű raktárhelyiség bérlőjétől.

Sztachó Andrea bérli 2014. október 15-től érvényben lévő bérleti szerződéssel Cegléd Város Önkormányzatának kizárólagos tulajdonában lévő, Cegléd belterület 954/A/48-as helyrajzi számú, természetben Cegléd, Jászberényi út 13-17. szám alatt lévő Társasházban található, 17 m2 alapterületű raktárhelyiséget. Ez a bérleti szerződés legutóbb 2019. október 15-től, további 5 évvel meghosszabbításra került és 2023. október 14-ével lejárt.

Sztachó Andrea kéri Tisztelt Képviselő-testület hozzájárulását bérleti szerződésének határozatlan időre történő meghosszabbítására. A bérlő kérelme megtekinthető a VÁRVAG Nonprofit Kft. irodájában.

Cegléd Város Önkormányzatának lakások és helyiségek bérletéről szóló 11/2023. (IV. 27.) számú rendelet 40. § (3) bekezdésében foglaltak szerint, amennyiben a nem lakás célú helyiségre megkötött bérleti szerződés öt évvel történő meghosszabbítása lejár, bérlő kérelmére a Képviselő-testület dönthet a bérleti szerződés határozatlan időre történő meghosszabbításáról abban az esetben, ha a bérlőnek nincs bérleti díj hátraléka, közüzemi szolgáltatókkal szembeni díj tartozása, vagy köztartozása. A határozatlan időre szóló bérleti szerződést a Bérbeadó indoklás nélkül felmondhatja, hat hónap felmondási idővel.

Sztachó Andrea megküldte a VÁRVAG Nonprofit Kft. részére a hosszabbításhoz szükséges igazolást, bérleti díj befizetési kötelezettségét időben teljesíti, jelenleg sincs tartozása. Bérlő az általa bérelt nem lakás céljára szolgáló helyiséget a bérleti szerződésben meghatározott feltételek szerint tartja fenn. 2024. július 1-től Sztachó Andrea a raktárhelyiség után 10.398,- Ft + ÁFA/hónap (bruttó 13.205,- Ft/hónap) bérleti díjat fizet, mely a Jászberényi út 13-17. szám alatti Társasházban lévő többi raktárhelyiség bérleti díjához hasonló összeg.

Cegléd Város Önkormányzatának a Képviselő-testület és szervei szervezeti és működési szabályzatáról szóló 32/2014. (XII. 23.) Ök. rendelet 8. melléklet 3.11.1. pontja alapján kérelmező írásbeli hozzájárulását adta személyes adatainak az előterjesztésben és a határozatban történő feltüntetéséhez.

Jelen előterjesztést a **Jogi, Ügyrendi és Közbiztonsági Bizottság**, valamint a **Gazdasági Bizottság** tárgyalja, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel **nyilvános** ülés keretében, az SzMSz 44.§ c) pont alapján **minősített** szavazati arányt igényel.

Kérem Tisztelt Képviselő-testületet, az ingatlan bérleti szerződés hosszabbításával kapcsolatos döntésüket meghozni szíveskedjenek.

Cegléd, 2024. november 8.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. meghosszabbítja **Sztachó Andrea** kérelmére a Cegléd Város Önkormányzatának kizárólagos tulajdonában lévő, Cegléd belterület 954/A/48-as helyrajzi számú, természetben **Cegléd,** **Jászberényi út 13-17. szám alatt lévő Társasházban található, 17 m2 alapterületű raktárhelyiségre vonatkozó bérleti szerződését, visszamenőleges hatállyal 2024. október 14-től határozatlan időre**.
2. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**„B” Határozati javaslat**

**Cegléd Város Önkormányzatának Képviselő-testülete**

1. nem hosszabbítja meg **Sztachó Andrea** kérelmére a Cegléd Város Önkormányzatának kizárólagos tulajdonában lévő Cegléd belterület 954/A/48-as helyrajzi számú, természetben **Cegléd,** **Jászberényi út 13-17 szám alatt lévő Társasházban található, 17 m2 alapterületű raktárhelyiségre vonatkozó bérleti szerződését 2024. október 15-től határozatlan időre**.
2. Utasítja a VÁRVAG Nonprofit Kft-t pályázati eljárás keretén belüli bérbeadásra.
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Láttam:

Dr. Diósgyőri Gitta címzetes főjegyző